Moneas d'euru

El Euru (EUR u €) es la monea oficial de los quinci paisis de la Unión Uropea (UE) (Alemaña, Áustria, Bélgica, Chipri, Eslovénia, España, Finlándia, Francia, Grécia, Irlanda, Italia, Malta, Lussemburgu, Paisis Baxus i Portugal), i de 3 micruestaus uropeus que tinin alcuerdus monetárius cola UE (Mónacu, San Marinu i la Ciá del Vaticanu); tamién es gastau en Andorra, Montenegru i ena província sérbia de Cosovu.

El nombri e la monea hue aprebau pol Consehu Uropeu nel seranu celebrau en Madril los dias 15 i 16 de Diciembri e 1995. Las moneas i billetis d'euru entrun en cerculación el 1 d'Eneru e 2002.

Tolas moneas tinin un reversu común, que muestra el valol de la monea; i un lau nacional, que cámbea en cá pais. Un euru se devii en 100 céntimus.

Endi el 1 d'Eneru e 2008, Chipri i Malta entrarán ena urozona, atacuñandu moneas d'euru colas sus própias imáhinis nel lau anversu e la monea.

 Emiténcia ordinária 
 Diseñus orihinárius (lau común) 
 €0.01 €0.02 €0.05    €0.10 €0.20 €0.50    €1.00 €2.00      

Endispués de bel ganau un conculsu uropeu, el diseñu e las moneas euru el belga Luc Luyckx, hue adotau pol Consehu Uropeu en Amsterdam el 16 de juñu de 1997.

Las moneas prehentan a la Unión Uropea de deferentis hormas colas 12 estrellas nel hundón. Las moneas de 1, 2 i 5 céntimus endican el lugal d'Uropa nel mundu; las moneas de 10, 20 y 50 céntimus prehentan a la Uñión cumu una balburda e nacionis; i las moneas de 1 i 2 eurus muestran una Uropa sin lindis.

El añu muestrau enas moneas vini endi 1999, deque el euru hue hormalmenti estableciu, peru namás enas moneas de Fráncia, España, Bélgica, Finlándia i Paisis Bajus.
Mónacu endi 2001, i los otrus paisis (Áustria, Alemaña, Grécia, Irlanda, Itália, Lussemburgu, Portugal, San Marinu i la Ciá del Vaticanu) endi 2002.

 Emiténcias dangañu (lau común) 
 €0.01 €0.02 €0.05    €0.10 €0.20 €0.50    €1.00 €2.00      

El cámbeu e hormatu s'ebi a que los orihinalis muestraban l'Uropa e los 15 (enantis la quinta ampriación del 1 de Mayu de 2004, i en 2007 la Uñión Uropea cuaharingá pol 27 paisis. Pol esi mistériu chamban las imáhinis de las moneas de 10, 20 i 50 céntimus, i las de 1 i 2 eurus; muestrandu un mapa mú d'Uropa.

Endi 2007, las moneas d'euru, muestran a Uropa sin destinguil lindis. Esti diseñu sedrá envinculanti pa tolos diseñus enos anversus de las moneas. De cualisquiel mó, tolas moneas muestran de nuevu las 12 estrellas nesta cara nacional.

Es mestel que los estaus membrus del euru quein los sus anversus nacionalis duranti cincu añus, inque ain acecionis, pus si cambea el hefi del Estau nun pais, las moneas puein cámbeal. Tamién son capacis d'acuñal un númiru enlimitau de Moneas comemorativas de dos eurus .

Inque nu son membrus dela UE, Mónacu, San Marinu i la Ciá del Vaticanu tinin sus diseñus nacionalis, peru pola su escasés, estas moneas van ahilás pal colecionismu numismáticu.

Velaquí las moneas de cá valol:

 0,01 €
 0,02 €
 0,05 €
 0,10 €
 0,20 €
 0,50 €
 1 €
 2 €
 Moneas comemorativas 2 €

Velaquí las moneas de cá pais endividual:

 Alemaña
 Andorra 
 Áustria
 Bélhica 
 Chipri
 Eslovénia 
 España
 Filándia 
 Fráncia
 Grécia 
 Irlanda
 Itália 
 Lusemburgu
 Malta 
 Mónacu
 Paises Bahus
 Purtugal
 San Marinu

 Emiténcias comemorativas 
 Emiténcias d'oru i prata 

L'acuñación de moneas comemorativas d'oru i prata ahorra e las práticas depatrás en cá pais; tinin el rahu e que nu tinin culsu legal en tola uruzona, sinu nel pais ondi hue acuñá namás. Pol esti mistériu, una monea de 10 eurus comemorativus de Filándia nu puei sel gastá enos Paisis Bahus.

Nu está cavilás pa gastalsi en pagal, pus el su valol entrínsicu (el del metal) ecei albondu el su valol facial. Sin embalgu, la monea alemana e prata e 10 eurus, u l'española e prata e 12 eurus, se contraen pol su valol facial.

 Emiténcias comemorativas de €2 

La Comisión Uropea premitió l'acuñación de moneas comemorativas de 2 eurus endi 2004, de culsu legal en tola uruzona. Velaquí las acecionis:

 Una emiténcia comemorativa pol añu.
 No eceel ni 0,1 % del númiru total de moneas de 2€ ponias en cerculación pol tolos paisis de la uruzona i nu eceel el 5 % del númiru total de moneas de 2€ en cerculación pol pais emisol.

 Eurus de preba 
Entiais privás (cumu la International Numismatic Agency del Réinu Uñiu u Europ-Mint en Suiça) hazin moneas d'eurus de preba pa sel vendias a colecionistas. Estas moneas encruin diseñus de paisis i territórius uropeus, i nu tinin culsu legal.

 Guipal tamién 
 Billetis d'euru

 Enlaces externos 

 Bancu Central Uropeu
 Bancu d'España
 Catálogus de moneas del mundu
 Anuáriu compretu e las moneas d'euru
 Euronumi: catálogu d'eurus cerculantis

Categoría:Euro
Categoría:Monedas de euro

Categoría:Moneas d'euru